Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: szóló 13/1998. (XI. 27.) sz. rendelete (a továbbiakban:
Paragraph Index: 654

(1) bekezdése alapozza meg, amikor kinyilvánítja: „A helyi képviselő-testület elnöke a polgármester.” A polgármester ezáltal olyan önkormányzati vezető, akinek az Alkotmányban meghatározott közjogi pozícióját és funkcióját a jogalkotó is köteles figyelembe venni. „Az Ötv. 9. § (1) bekezdése szerint „az önkormányzat jogi személy”. E törvényi rendelkezés folytán az önkormányzat polgári jogi személyiséggel rendelkezik. Az önkormányzatnak az Alkotmányból és a vonatkozó törvényekből fakadó közhatalmi jogosítványai külön kinyilvánítás nélkül is kétségbevonhatatlanul kifejezésre juttatják az önkormányzat közjogi jogi személyiségének tényét és sajátosságait. Az Ötv. 9. § (1) bekezdésének az a rendelkezése, amely szerint „a képviselő-testületet a polgármester képviseli”, a polgármestert egyaránt felruházza az önkormány- 2001/73. szám zat polgári jogi és közjogi képviseletének jogával. A kétféle képviseleti jog a közös vonások mellett természetesen több tekintetben különbözik egymástól. Mindkét képviselet lényeges közös vonása ered az Ötv. 9. § (2) bekezdésének abból a megállapításából, amelyből kitűnik, hogy a polgármester a képviselő-testület egyik szerve. A polgármester tehát mint egyszemélyes önkormányzati szerv törvényi előírás alapján jogosult képviselni az önkormányzati jogok elsődleges letéteményesét, a több választott tagból álló, tehát kollegiális jellegű képviselő-testületet.” (961/B/1993. AB határozat, ABH 1994, 624—625.) Az Ötv. 34. § (1) bekezdése alapján a képviselő-testület — a saját tagjai közül, a polgármester javaslatára, titkos szavazással — a polgármester helyettesítésére, munkájának a segítésére alpolgármestert választ, alpolgármestereket választhat. Az alpolgármester jogállását tekintve önkormányzati képviselő, aki az Ötv. 34. § (3) bekezdése alapján a polgármester irányításával látja el feladatait. „Az Ötv. 19. § (2) bekezdés d) pontja szerint a települési képviselő „megbízás alapján képviselheti a képviselő-testületet”. A polgármester számára az Ötv.-ben biztosított általános jellegű képviseleti jog nem korlátozza, illetve nem zárja ki a települési képviselő képviseleti jogát. Ez a jog ugyanis az Ötv. rendelkezéseiből fakadóan nem általános, hanem kifejezetten megbízáshoz kötött. Míg a polgármester számára a törvény nem írja elő a megbízás szükségességét, — a képviselet éppen a törvény előírásán alapul — a képviselő-testület tagja — az Ötv. idézett előírása figyelembevételével — azonban csak megbízás alapján járhat el.” (961/B/1993. AB határozat, ABH 1994, 630.) Az alpolgármester — jogállásából eredő — képviseleti jogosultsága nem azonos a polgármester képviseleti jogosultságával. Az Ötv. 19. § (2) bekezdés d) pontja alapján az alpolgármester mint települési képviselő megbízás alapján képviselheti a képviselő-testületet. Ez a képviselet azonban eseti jellegű, és minden esetben a képviselő-testület egyedi határozatán alapulhat. Önkormányzati rendeletben nem szabályozható részleges képviselet sem. A püspökladányi önkormányzat az alpolgármester számára törvényi felhatalmazás hiányában adott általános képviseleti jogosultságot, mivel az SZMSZ 17. § (3) bekezdésében szabályozott közvetlen információkérési, tárgyalási, nyilatkozattételi jog a képviseleti jogkör része. Az alpolgármester — mivel nem a képviselő-testület szerve — a képviselő-testülettől mint települési képviselő az Ötv. 19. § (2) bekezdés d) pontja alapján kaphat eseti jellegű képviseletre megbízást, illetőleg a polgármestertől — alpolgármesteri tisztségéből adódóan — az Ötv. 34. §

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes